**ANATOMIA TĂCERII...**

*Irimescu Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mi-ai așternut un zâmbet, sub picior,

Și scapăr ars de el pân’ la călcâi,

În creștet, tâmplele deja mă dor,

Că nu mai știu de pot să te mângâi.

Din necuvinte deslușesc iubirea,

Pe buza unui gând abia rostit,

Înfiripat în inima-mi ce-nsuflețește firea,

Cu lacrima căzută din ochiu-ndrăgostit.

Ți-am spart în mii de cioburi glăsuirea,

Sătul, de-atâta-mi lungă ascultare,

Și, în sfârșit, am regăsit tăcerea

Într-un oftat prelung, din dulcea-ți sărutare.